news_article: Pelicans ja HPK väänsivät jääkiekkoilun SM-liigan lauantain myöhäisottelussa maaleitta aina rangaistuslaukauskisan kolmanteen pariin saakka. Siinä kotijoukkueen nuori Vili Sopanen onnistui ainoana pelaajana ratkaisten 1–0-voiton lahtelaisille.
  Vahvasti uusiutuneen HPK:n tämän kauden avausottelun yhden pisteen saalis tyydytti heikosta viimeistelystä huolimatta joukkueen uutta päävalmentajaa Jukka Rautakorpea.
  – Uuden joukkueen asenne ja sitoutuminen pelitapaan oli hienoa. Meidän on nostettava pelin nopeutta ja saatava etenkin hyökkäyspään jäähyt pois. Maalittomuudesta huolimatta laadukas esitys molemmilta joukkueilta, arvioi Rautakorpi.
  Pelicansin sankariksi nousi Sopasen ohella 20-vuotias maalivahti Niko Hovinen. Jokereista tullut Hovinen oli vasta neljännen kerran liigajoukkueen avauskokoonpanossa.
  – Ensimmäinen voitto ja nollapeli nostavat itseluottamusta, sanoi Pasi Nurmisen valmennusta kiitellyt Hovinen.
  Ottelun varsinaisella peliajalla jaettiin yhteensä 12 kahden minuutin rangaistusta. Pelicans pääsi yrittämään seitsemän kertaa ylivoimalla ilman tulosta. Kuviot vaativat valmentaja Hannu Aravirran mukaan vielä hiomista.
  HPK:n paras oli maalivahti Teemu Lassila.
  
events.event_id: E1 E2 E3 E4 E5 E6 E7 E8 E9 E10 E11 E12 E13
events.event_type: game result penalty penalty penalty penalty penalty penalty penalty penalty penalty penalty penalty penalty
events.home_team: Pelicans
events.guest_team: HPK
events.score: 1–0
events.periods: 0–0,0–0,0–0,0–0,1–0
events.player: Kai Syväsalmi Jani Forsström Joonas Kemppainen Joonas Vihko Vili Sopanen Jani Forsström Tuukka Mäkelä Ville Viitaluoma Joonas Vihko Mikko Kousa Ville Viitaluoma Jari Kauppila
events.team: guest home guest guest home home guest guest guest home guest home
events.team_name: HPK Pelicans HPK HPK Pelicans Pelicans HPK HPK HPK Pelicans HPK Pelicans
events.time: 2.48 4.51 11.03 15.14 16.47 25.25 33.34 37.31 40.27 48.35 52.26 56.52
events.penalty_minutes: 2 2 2 2 2 2 2 2 2 2 2 2